“Hulle het haar neef se kind in De Doorns gaan haal om by haar te kom kuier. Die familie is geweldig geskok en gaan deur ’n baie moeilike tyd,” het ’n familielid vandeesweek aan Standard gesê.
Luidens ’n polisieverklaring het die bestuurder beheer oor die voertuig verloor en het dit gerol. Daar was vier insittendes in die kar.
“Ons gaan haar baie mis. Sy het ’n baie mooi glimlag gehad, sy was altyd vol grappies en almal in haar buurt het haar geken,” sê die familielid.
“Haar dood het baie ou wonde oopgekrap omdat ’n ander familielid ’n paar jaar gelede byna op dieselfde plek verongeluk het.”